Ego Johannes Comes Matisconensis,  Alays uxor mea, notum facimus universis ad quorum notitiam præsens pagina devenerit, quod nos dedimus Deo,  Sanctæ Mariæ,  S. Philiberto,  Berardo Abbati Trenorchiensi,  Ecclesiæ suæ in perpetuum Insulam nostram quæ dicitur magna, sitam in medio Sagonæ supra Matisconem propè Parcum,  omnes res ad ipsam pertinentes, in liberam elemosinam, ut tam ipse, quàm sui successores ipsas liberè, quietè,  pacificè in perpetuum possideant pleno jure;  concedimus  volumus ut omnimodè ibidem sive in aquâ, sive in terrâ bastimenta faciant ad suam voluntatem;  habeant introitum  exitum, navem  portum de Tilleya,  vias publicas citrà Sagonam  ultrà, per loca magis congrua loco illi. Prætereà donavimus eisdem usagium in nemoribus nostris ad bastiendum,  calefaciendum,  ad omnia necessaria ejusdem domûs;  prata sita inter Aisnes  Asnieres, in quibus quatuor carratas feni colligant annuatim. Item concessimus eisdem  donavimus terram nostram de Chastenay usque ad terram nostram quæ vulgò dicitur Terra Comitissæ. Concessimus prætereà eisdem  donavimus, ut quidquid in feodis nostris aliquo modo acquirere poterunt, sive in dominiis nostris, habeant  possideant pleno jure. Item dedimus  concessimus eisdem sex denarios censuales quos habebamus super Insulam quæ dicitur parva,  omnimodam piscationem circà easdem insulas,  à fine Insulæ parvæ usque ad principium magnæ Insulæ, in quâ sunt bastimenta: salvâ tamen liberâ custodiâ nostrâ, quam ibidem nobis  successoribus nostris retinemus. In cujus rei confirmationem  testimonium eisdem præsentes tradidimus litteras sigillorum nostrorum munimine roboratas. Actum anno Domini millesimo ducentesimo tricesimo sexto mense Aprili.